  Майя Бывальцева Удмуртилэн кунлыкезлы 100 ар тырмонлы сӥзьыса, элькунысь йӧскалык политикая министерство но ивортодэтъя «Удмуртия» агентство ваче вылысь «Удмуртилэн ошмесъёсыз» («Родники Удмуртии») ӵектос малпазы. Отын котькуд адями ачиз яке ӵыжы-выжыез сярысь вераны быгатэ. Удмуртия ошмесъёсын узыр луэ шуыса кемалась тодмо ни. Но элькунлэн валтӥсь «ошмесъёсыз» - со адямиос. Котькуд семьялэн паймымон историосыз вань, кудъёсыз дуно арбериос кадь выжыысь выжые утисько. Одӥгъёсыз кемалась кылдӥзы но дауркылъёслы пӧрмизы ни, мукетъёсыз али гинэ вал кадь. Но ваньзы соос огкадь дуноесь. Угось ӵапак сыӵе пичи учыръёслэсь, тодэ ваёнъёслэсь но огшоры адямиослэн адӟонъёссылэсь Ошмесо шаерлэн бадӟым историез кылдэ Ӵектосэз кылдытӥсьёс Историосты кызьы ӟуч, озьы ик удмурт кылын гожтыны луэ Ивортонъёсты rodniki.udmurt.media сайтын ватсаны, udmurt@udmurt.media электрон почтае келяны, озьы ик ивортодэтъя «Удмуртия» агентстволэн «ВКонтакте» мерлыко вотэсъёсысь огиназ гожтыны луэ. Тужгес тунсыкооссэ rodniki.udmurt.media сайтысь адӟыны луоз.  Тегъёс: Мерлык Удмуртия удмуртъёс Удмуртилэнкунлыкезлы100ар 100ар  